Kufaatii sirna bittaa mootummaa Dargii booda Itoophiyaatti sirni caasaa mootummaa haaraan jechuunis sirni caasaa mootummaa Federaalawaa kan diriire yammuu ta’u sadarkaa jiddu galeessaa fi sadarkaa naannootti qaamoleen aangoo mootummaa adda, addaa qaban hundeeffamaniiru. Haaluma kanaan qaamooleen kunis mootummaa Federaalaa fi Naannoolee yammuu ta’an dhimma invastimentii ilaalchisee sadarkaa Federalaatiis ta’e sadarkaa naannoleetti qaamotni Bulchiinsa invastimentii hundeeffamaniiru.